समय पर संतुलित भोजन से मिलेगी कुपोषण से मुक्ति
कांकेर | घर में जो भी खाना बनता है, उसे कुपोषित बच्चे को अवश्य खिलाएं। भोजन में गेंहू -चावल, सब्जियां, तेल, आयोडीन नमक, हरी भाजी को शामिल करें। कुपोषण से शिशु को बाहर लाना है, तो संतुलित भोजन जरूरी है। यह बातें कलेक्टर शम्मी आबिदी ने नवाजतन व कुपोषण मुक्ति अभियान योजना की समीक्षा के दौरान कही।
कलेक्टर आबिदी ने कहा कि कुपोषित बच्चे को सुपोषित करने संतुलित भोजन समय पर कराएं। मंगलवार को टीकाकरण के दिन पालकों की काउंसिलिंग कराएं और सफाई का ध्यान रखें। पालकों को समझाइश दें, तब पंचायतें कुपोषण से मुक्त होंगी। बच्चे को सामान्य भोजन ही खिलाएं। समय पर संतुलित भोजन ही कुपोषण से मुक्ति के लिए पर्याप्त है। कलेक्टर ने इस दौरान हर ग्राम पंचायत के सरपंच से मिलकर कुपोषण मुक्ति के लिए किए जा रहे प्रयासों की जानकारी ली। इस मौके पर ग्राम पंचायतवार कुपोषण मुक्ति के प्रयासों और नवाजतन योजना की बिंदुवार समीक्षा की गई। बैठक में जिला कार्यक्रम अधिकारी एलआर कच्छप, महिला एवं बाल विकास के परियोजना अधिकारी, सुपरवाइजर, सरपंच-सचिव, सुपोषण दूत आदि उपस्थित थे।
hin_Deva hin_Deva hin_Deva